stanford-oval/wikipedia huggingface dataset:
קפיצה לרוחק
מבנה הקפיצה

ריצה מבוקרת ומהירה של המתחרה עד לקרש הקפיצה.
דחיפה חזקה של האדמה על ידי הרגל החזקה של המתחרה ברגע ההגעה לקרש הקפיצה.
המשך הניתור לקפיצה אופקית כאשר המתחרה מרים את ידיו ואת כל גופו.
השהיית הנחיתה על ידי שמירה על מרכז הכובד וצורת הגוף.
נחיתה כאשר הגוף מכופף ומופנה כמה שיותר רחוק.
סגנון בסיסי

למרות שקיימים כיום שלושה סגנונות קפיצה עיקריים, סגנון הקפיצה הבסיסי הוא כדלקמן: כאשר מגיע הקופץ לקרש הקפיצה, הוא מצמיד את רגל הריצה שלו לבטנו, בעודו מזנק עם רגלו החזקה. לאחר שהקופץ באוויר, הוא מצמיד את רגל הזינוק לרגלו השנייה, ומכדר את גופו ואת גפיו. עם ההתקרבותו לקרקע שולח הקופץ את גפיו לפנים ככל האפשר, על מנת להעביר את מרכז הכובד שלו קדימה, ולהשיג בכך מרחק גדול יותר.
חוקים בסיסיים

למתחרה אסור לקפוץ לאחר שרגל הניתור חרגה מהגבול הקדמי של קרש הקפיצה, כל קפיצה שבה נעשתה חריגה שכזו נחשבת כפסולה.
החלק האחורי ביותר של גוף המתחרה שפגע בקרקע יחשב כמרחק הרשמי שעבר המתחרה בקפיצה.
קופצים מפורסמים > נשים

הולנד פאני בלנקרס-קואן - שיאנית עולם במשך 11 שנים
גרמניה הייקה דרקסלר - פעמיים אלופה אולימפית (ברצלונה 1992 וסידני 2000), פעמיים אלופת עולם (הלסינקי 1983 ושטוטגרט 1993). החזיקה בשיא העולמי. שיאה האישי עומד על 7.48 מטר (1992). כמו כן, קבעה ב-1998 הישג שיא של 7.63 מטר אשר נפסל עקב רוח גב של 2.1 מטר לשנייה. היא מחזיקה בשיא העולם בקפיצה למרחק באולם בתוצאה 7.37 מטר
ארצות הברית ג'קי ג'וינר קרסי - אלופה אולימפית (סיאול 1988), פעמיים ברציפות אלופת עולם (רומא 1987 וטוקיו 1991). החזיקה בשיא העולמי. שיאה האישי עומד על 7.49 מטר, קבעה אותו פעמיים.
ברית המועצות גלינה צ'יסטיאקובה - שיאנית העולם הנוכחית בתוצאה 7.52 מטר (נקבע ב-1988)
איטליה פיונה מיי - פעמיים אלופת עולם (גטבורג 1995 ואדמונטון 2001) ופעמיים ברציפות סגנית אלופה אולימפית
ארצות הברית בריטני ריס - 4 פעמים אלופת עולם (ברלין 2009, טגו 2011, מוסקבה 2013 ולונדון 2017) ואלופה אולימפית (לונדון 2012)
ארצות הברית טיאנה ברטולטה - אלופה אולימפית (ריו דה ז'ניירו 2016) ופעמיים אלופת עולם (הלסינקי 2005 ובייג'ינג 2015)
קופצים מפורסמים > גברים

ארצות הברית ג'סי אוונס - הקופץ הראשון בהיסטוריה שקפץ למרחק מעל 8 מטרים, שיאו העולמי החזיק מעמד 25 שנים ועמד על 8.13 מטר
ארצות הברית רלף בוסטון - שיפר את השיא העולמי 6 פעמים, יותר מכל ספורטאי אחר. בסך הכל הוא שיפר את השיא העולמי ב-22 ס"מ
ארצות הברית בוב בימון - קבע שיא עולם באולימפיאדת מקסיקו ב-1968 כשקפץ למרחק של 8.90 מטר (שיפור של 55 ס"מ מהשיא הקודם), והחזיק בו במשך 23 שנים. כיום זו עדיין התוצאה השנייה בטיבה בכל הזמנים
ארצות הברית קרל לואיס - זכה במדליית זהב ב-4 אולימפיאדות ברציפות (לוס אנג'לס 1984, סיאול 1988, ברצלונה 1992 ו-אטלנטה 1996)
ארצות הברית מייק פאוול - שיאן העולם הנוכחי בתוצאה של 8.95 מטר (נקבע בטוקיו 1991)
קובה איוון פדרוסו - זכה 4 פעמים ברציפות במדליית זהב באליפויות עולם באתלטיקה (גטבורג 1995, אתונה 1997, סביליה 1999 ואדמונטון 2001)
ארצות הברית דווייט פיליפס - זכה במדליית זהב ב-4 אליפויות עולם באתלטיקה (פריז 2003, הלסינקי 2005, ברלין 2009 וטגו 2011)
עשר הקופצות הטובות בכל הזמנים

| דירוג | תוצאה | רוח (מ/ש) | שם האתלטית | מדינה | תאריך | מקום |
| --- | --- | --- | --- | --- | --- | --- |
| 1 | 7.52 | 1.4 | גלינה צ'יסטיאקובה | ברית המועצות ברית המועצות | 11 ביוני 1988 | סנקט פטרבורג |
| 2 | 7.49 | 1.3 | ג'קי ג'וינר קרסי | ארצות הברית ארצות הברית | 22 במאי 1994 | ניו יורק |
| 3 | 7.48 | 1.2 | הייקה דרקסלר | מזרח גרמניה מזרח גרמניה | 9 ביולי 1988 | נויברנדנבורג |
| 4 | 7.43 | 1.4 | אנישוארה קושמיר-סטנצ'ו | רומניה רומניה | 4 ביוני 1983 | בוקרשט |
| 5 | 7.42 | 2.0 | טטיאנה קוטובה | רוסיה רוסיה | 23 ביוני 2002 | אנסי |
| 6 | 7.39 | 0.5 | ילנה בלבסקאיה | ברית המועצות ברית המועצות | 18 ביולי 1987 | בריאנסק |
| 7 | 7.37 | N/A | אינסה קראבץ | אוקראינה אוקראינה | 13 ביוני 1992 | קייב |
| 8 | 7.33 | 0.4 | טטיאנה לבדייבה | רוסיה רוסיה | 31 ביולי 2004 | טולה |
| 9 | 7.31 | 1.5 | אלנה כלופוטנובה | ברית המועצות ברית המועצות | 12 בספטמבר 1985 | אלמה אטה |
| 9 | 7.31 | −0.1 | מריון ג'ונס | ארצות הברית ארצות הברית | 12 באוגוסט 1998 | ציריך |
| 9 | 7.31 | 1.7 | בריטני ריס | ארצות הברית ארצות הברית | 2 ביולי 2016 | יוג'ין |
עשרת הקופצים הטובים בכל הזמנים

| דירוג | תוצאה | רוח (מ/ש) | שם האתלט | מדינה | תאריך | מקום |
| --- | --- | --- | --- | --- | --- | --- |
| 1 | 8.95 | 0.3 | מייק פאוול | ארצות הברית ארצות הברית | 30 באוגוסט 1991 | טוקיו |
| 2 | 8.90 | 2.0 | בוב בימון | ארצות הברית ארצות הברית | 18 באוקטובר 1968 | מקסיקו סיטי |
| 3 | 8.87 | −0.2 | קרל לואיס | ארצות הברית ארצות הברית | 30 באוגוסט 1991 | טוקיו |
| 4 | 8.86 | 1.9 | רוברט אמיאן | ברית המועצות ברית המועצות | 22 במאי 1987 | צכדזור |
| 5 | 8.74 | 1.4 | לארי מיריקס | ארצות הברית ארצות הברית | 18 ביולי 1988 | אינדיאנפוליס |
| 5 | 8.74 | 2.0 | אריק ולדר | ארצות הברית ארצות הברית | 2 באפריל 1994 | אל פאסו |
| 5 | 8.74 | −1.2 | דווייט פיליפס | ארצות הברית ארצות הברית | 7 ביוני 2009 | יוג'ין |
| 8 | 8.73 | 1.2 | אירווינג סלדינו | פנמה פנמה | 24 במאי 2008 | הנלו |
| 9 | 8.71 | 1.9 | איוון פדרוסו | קובה קובה | 18 ביולי 1995 | סלמנקה |
| 9 | 8.71 | באולם | סבסטיאן באייר | גרמניה גרמניה | 8 במרץ 2009 | טורינו |
התפתחות שיא העולם בקפיצה לרוחק > גברים

| המרחק | שם האתלט | המדינה | מקום | תאריך |
| --- | --- | --- | --- | --- |
| 7.61 מ' | פיטר אוקונור | אירלנד אירלנד | דבלין, אירלנד | 5 באוגוסט 1901 |
| 7.69 מ' | אדוארד גורדין | ארצות הברית ארצות הברית | קיימברידג', אנגליה | 23 ביולי 1923 |
| 7.76 מ' | רוברט לה-ג'נדר | ארצות הברית ארצות הברית | פריז צרפת | 7 ביולי 1924 |
| 7.89 מ' | ויליאם דה-הרט הוברד | ארצות הברית ארצות הברית | שיקגו, אילינוי | 13 ביוני 1925 |
| 7.90 מ' | אדוארד האם | ארצות הברית ארצות הברית | קיימברידג', אנגליה | 7 ביולי 1928 |
| 7.93 מ' | סילביו קאטור | האיטי האיטי | פריז, צרפת | 9 בספטמבר 1928 |
| 7.98 מ' | צ'והיי נאמבו | יפן יפן | טוקיו, יפן | 27 באוקטובר 1931 |
| 8.13 מ' | ג'סי אוונס | ארצות הברית ארצות הברית | אן ארבור, מישיגן | 25 במאי 1935 |
| 8.21 מ' | רלף בוסטון | ארצות הברית ארצות הברית, | וולנאט, קליפורניה | 12 באוגוסט 1960 |
| 8.24 מ' | רלף בוסטון | ארצות הברית ארצות הברית | מודסטו, קליפורניה | 27 במאי 1961 |
| 8.28 מ' | רלף בוסטון | ארצות הברית ארצות הברית | מוסקבה, ברית המועצות | 16 ביולי 1961 |
| 8.31 מ' | איגור טר-אובניסיאן | ברית המועצות ברית המועצות | ירוואן, ארמניה | 10 ביוני 1962 |
| 8.31 מ' | רלף בוסטון | ארצות הברית ארצות הברית | קינגסטון, ג'מייקה | 15 באוגוסט 1964 |
| 8.34 מ' | רלף בוסטון | ארצות הברית ארצות הברית | לוס אנג'לס, קליפורניה | 12 בספטמבר 1964 |
| 8.35 מ' | רלף בוסטון | ארצות הברית ארצות הברית | מודסטו, קליפורניה | 29 במאי 1965 |
| 8.35 מ' | איגור טר-אובניסיאן | ברית המועצות ברית המועצות | מקסיקו סיטי, מקסיקו | 19 באוקטובר 1967 |
| 8.90 מ' | בוב בימון | ארצות הברית ארצות הברית | מקסיקו סיטי | 18 באוקטובר 1968 |
| 8.95 מ' | מייק פאוול | ארצות הברית ארצות הברית | טוקיו, יפן | 30 באוגוסט 1991 |
כל הזוכות והזוכים במדליה אולימפית בקפיצה לרוחק > נשים

| 0 | 1 | 2 | 3 |
| --- | --- | --- | --- |
האולימפיאדה: 
| 1948 | אולגה גיארמטי    הונגריה | נוֹאֶמִי סימונטו דה פורטלה   ארגנטינה ארגנטינה | אן-בריט לימן   שוודיה שוודיה |
| 1952 | איווט ויליאמס   ניו זילנד ניו זילנד | אלכסנדרה צ'ודינה   ברית המועצות ברית המועצות | שירלי קאולי   בריטניה בריטניה |
| 1956 | אלזבייטה קשסינסקה   פולין פולין | ווילי וייט   ארצות הברית ארצות הברית | נדז'נה פבלובנה חניקינה   ברית המועצות ברית המועצות |
| 1960 | ורה קרפקינה   ברית המועצות ברית המועצות | אלזבייטה קשסינסקה   פולין פולין | הילדרון קלאוס    גרמניה |
| 1964 | מרי ראנד   בריטניה בריטניה | אירנה שווינסקה   פולין פולין | טטיאנה שלקנובה   ברית המועצות ברית המועצות |
| 1968 | ויוריקה ויסקופולאנו   רומניה רומניה | שילה שרווד   בריטניה בריטניה | טטיאנה טלישבה   ברית המועצות ברית המועצות |
| 1972 | היידה רוזנדהל   מערב גרמניה מערב גרמניה | דיאנה יורגובה   בולגריה בולגריה | אווה שורנובה   צ'כוסלובקיה צ'כוסלובקיה |
| 1976 | אנגלה פויגט   מזרח גרמניה מזרח גרמניה | קתי מקמילן   ארצות הברית ארצות הברית | לידיה אלפייבה   ברית המועצות ברית המועצות |
| 1980 | טטיאנה קולפאקובה   ברית המועצות ברית המועצות | בריגיטה וויאק   מזרח גרמניה מזרח גרמניה | טטיאנה סקאצ'קו   ברית המועצות ברית המועצות |
| 1984 | אנישוארה קושמיר-סטנצ'ו   רומניה רומניה | ואלי יונסקו   רומניה רומניה | סוזן הירנשו   בריטניה בריטניה |
| 1988 | ג'קי ג'וינר קרסי   ארצות הברית ארצות הברית | הייקה דרקסלר   מזרח גרמניה מזרח גרמניה | גלינה צ'יסטיאקובה   ברית המועצות ברית המועצות |
| 1992 | הייקה דרקסלר   גרמניה גרמניה | אינסה קראבץ   הוועד האולימפי הבינלאומי המשלחת המאוחדת | ג'קי ג'וינר קרסי   ארצות הברית ארצות הברית |
| 1996 | צ'יומה אג'ונווה   ניגריה ניגריה | פיונה מיי   איטליה איטליה | ג'קי ג'וינר קרסי   ארצות הברית ארצות הברית |
| 2000 | הייקה דרקסלר   גרמניה גרמניה | פיונה מיי   איטליה איטליה | טטיאנה קוטובה   רוסיה רוסיה |
| 2004 | טטיאנה לבדייבה   רוסיה רוסיה | אירנה מלשינה   רוסיה רוסיה | טטיאנה קוטובה   רוסיה רוסיה |
| 2008 | מורן מאגי   ברזיל ברזיל | בלסינג אוקגבארה   ניגריה ניגריה | צ'לסי המונד   ג'מייקה ג'מייקה |
| 2012 | בריטני ריס   ארצות הברית ארצות הברית | אלנה סוקולובה   רוסיה רוסיה | ג'ני דלוץ'   ארצות הברית ארצות הברית |
| 2016 | טיאנה ברטולטה   ארצות הברית ארצות הברית | בריטני ריס   ארצות הברית ארצות הברית | איוונה שפאנוביץ'   סרביה סרביה |
כל הזוכות והזוכים במדליה באליפות עולם בקפיצה לרוחק > נשים

| 0 | 1 | 2 | 3 |
| --- | --- | --- | --- |
אליפות עולם: 
| 1983 | הייקה דרקסלר   מזרח גרמניה מזרח גרמניה | אנישוארה קושמיר-סטנצ'ו   רומניה רומניה | קרול לואיס   ארצות הברית ארצות הברית |
| 1987 | ג'קי ג'וינר קרסי   ארצות הברית ארצות הברית | ילנה בלבסקאיה   ברית המועצות ברית המועצות | הייקה דרקסלר   מזרח גרמניה מזרח גרמניה |
| 1991 | ג'קי ג'וינר קרסי   ארצות הברית ארצות הברית | הייקה דרקסלר   גרמניה גרמניה | לריסה ברז'נייה   ברית המועצות ברית המועצות |
| 1993 | הייקה דרקסלר   גרמניה גרמניה | לריסה ברז'נייה   אוקראינה אוקראינה | רנטה נילסן   דנמרק דנמרק |
| 1995 | פיונה מיי   איטליה איטליה | ניורקה מונטלבו   קובה קובה | אירינה מושאילובה   רוסיה רוסיה |
| 1997 | לודמילה גלקינה   רוסיה רוסיה | ניקי קסנתו   יוון יוון | פיונה מיי   איטליה איטליה |
| 1999 | ניורקה מונטלבו   ספרד ספרד | פיונה מיי   איטליה איטליה | מריון ג'ונס   ארצות הברית ארצות הברית |
| 2001 | פיונה מיי   איטליה איטליה | טטיאנה קוטובה   רוסיה רוסיה | ניורקה מונטלבו   ספרד ספרד |
| 2003 | אוניס ברבר   צרפת צרפת | טטיאנה קוטובה   רוסיה רוסיה | אנג'ו בובי ג'ורג'   הודו הודו |
| 2005 | טיאנה ברטולטה   ארצות הברית ארצות הברית | טטיאנה קוטובה   רוסיה רוסיה | אוניס ברבר   צרפת צרפת |
| 2007 | טטיאנה לבדייבה   רוסיה רוסיה | לודמילה קולצ'נובה   רוסיה רוסיה | טטיאנה קוטובה   רוסיה רוסיה |
| 2009 | בריטני ריס   ארצות הברית ארצות הברית | טטיאנה לבדייבה   רוסיה רוסיה | קארין מיי מליס   טורקיה טורקיה |
| 2011 | בריטני ריס   ארצות הברית ארצות הברית | אולגה קוצ'רנקו   רוסיה רוסיה | אינטה רדביצ'ה   לטביה לטביה |
| 2013 | בריטני ריס   ארצות הברית ארצות הברית | בלסינג אוקגבארה   ניגריה ניגריה | איוונה שפאנוביץ'   סרביה סרביה |
| 2015 | טיאנה ברטולטה   ארצות הברית ארצות הברית | שארה פרוקטור   בריטניה בריטניה | איוונה שפאנוביץ'   סרביה סרביה |
| 2017 | בריטני ריס   ארצות הברית ארצות הברית | דריה קלישינה   ספורטאים מרוסיה   שקיבלו אפשרות להשתתף | טיאנה ברטולטה   ארצות הברית ארצות הברית |
כל הזוכות והזוכים במדליה באליפות עולם בקפיצה לרוחק > גברים

| 0 | 1 | 2 | 3 |
| --- | --- | --- | --- |
אליפות עולם: 
| 1983 | קרל לואיס   ארצות הברית ארצות הברית | ג'ייסון גריימס   ארצות הברית ארצות הברית | מייק קונלי   ארצות הברית ארצות הברית |
| 1987 | קרל לואיס   ארצות הברית ארצות הברית | רוברט אמיאן   ברית המועצות ברית המועצות | לארי מיריקס   ארצות הברית ארצות הברית |
| 1991 | מייק פאוול   ארצות הברית ארצות הברית | קרל לואיס   ארצות הברית ארצות הברית | לארי מיריקס   ארצות הברית ארצות הברית |
| 1993 | מייק פאוול   ארצות הברית ארצות הברית | סטניסלב טרסנקו   רוסיה רוסיה | ויטלי קירילנקו   אוקראינה אוקראינה |
| 1995 | איוון פדרוסו   קובה קובה | ג'יימס בקפורד   ג'מייקה ג'מייקה | מייק פאוול   ארצות הברית ארצות הברית |
| 1997 | איוון פדרוסו   קובה קובה | אריק ולדר   ארצות הברית ארצות הברית | קיריל סוסונוב   רוסיה רוסיה |
| 1999 | איוון פדרוסו   קובה קובה | יאגו למלה   ספרד ספרד | גרגור קנקר   סלובניה סלובניה |
| 2001 | איוון פדרוסו   קובה קובה | סוואנט סטרינגפלו   ארצות הברית ארצות הברית | קרלוס קלאדו   פורטוגל פורטוגל |
| 2003 | דווייט פיליפס   ארצות הברית ארצות הברית | ג'יימס בקפורד   ג'מייקה ג'מייקה | יאגו לאלמלה   ספרד ספרד |
| 2005 | דווייט פיליפס   ארצות הברית ארצות הברית | איגנסיוס גייסה   גאנה גאנה | טומי אווילה   פינלנד פינלנד |
| 2007 | אירווינג סלאדינו   פנמה פנמה | אנדרו האו   איטליה איטליה | דוויט פיליפס   ארצות הברית ארצות הברית |
| 2009 | דווייט פיליפס   ארצות הברית ארצות הברית | גודפרי חוטסו מוקואנה   דרום אפריקה דרום אפריקה | מיצ'ל ואט   אוסטרליה אוסטרליה |
| 2011 | דווייט פיליפס   ארצות הברית ארצות הברית | מיצ'ל ואט   אוסטרליה אוסטרליה | נגונידזאשה מקושה   זימבבואה זימבבואה |
| 2013 | אלכסנדר מנקוב   רוסיה רוסיה | איגניסיוס גייסה   הולנד הולנד | לואיס ריוורה   מקסיקו מקסיקו |
| 2015 | גרג רתרפורד   בריטניה בריטניה | פבריס לאפייר   אוסטרליה אוסטרליה | ג'יאנן וונג   הרפובליקה העממית של סין  סין |
| 2017 | לובו מניונגה   דרום אפריקה דרום אפריקה | ג'ריון לוסון   ארצות הברית ארצות הברית | רשוואל סמאיי   דרום אפריקה דרום אפריקה |
| 2019 | טאג'יי גייל   ג'מייקה ג'מייקה | ג'ף הנדרסון   ארצות הברית ארצות הברית | חואן מיגל אצ'באריה   קובה קובה |
התפתחות השיא הישראלי בקפיצה לרוחק > נשים

| המרחק | שם האתלטית | מקום | תאריך |
| --- | --- | --- | --- |
| 4.84 מטר | אסתר חכם |  | 3 בדצמבר 1938 |
| 4.89 מטר | טובה פינקלשטיין |  | 1941 |
| 5.345 מטר | תמר מטל-שומכר |  | 1952 |
| 5.37 מטר | אילנה קרשיק | תל אביב | 16 ביולי 1960 |
| 5.39 מטר | אילנה קרשיק | תל אביב | 16 ביולי 1960 |
| 5.48 מטר | גאולה גדישביץ | וינגייט | 3 בפברואר 1962 |
| 5.52 מטר | גאולה גדישביץ | תל אביב | 29 ביוני 1963 |
| 5.53 מטר | גאולה גדישביץ | חדרה | 10 באפריל 1965 |
| 5.56 מטר | גאולה גדישביץ | וינגייט | 15 במאי 1965 |
| 5.61 מטר | גאולה גדישביץ |  | 29 באוגוסט 1965 |
| 5.69 מטר | חנה סמוך |  | 1 בינואר 1966 |
| 5.85 מטר | חנה סמוך |  | 22 בינואר 1966 |
| 5.90 מטר | סמדר מודעי | פריז, צרפת | 22 באוקטובר 1966 |
| 5.96 מטר | אסתר רוט-שחמורוב |  | 1970 |
| 5.97 מטר | אסתר רוט-שחמורוב | וינגייט | 10 ביולי 1971 |
| 6.06 מטר | אסתר רוט-שחמורוב | וינגייט | 10 ביולי 1971 |
| 6.14 מטר | אסתר רוט-שחמורוב | וינגייט | 10 ביולי 1971 |
| 6.16 מטר | מאיה בן-צור | טוסון, אריזונה | 1 במאי 1983 |
| 6.27 מטר | מאיה בן-צור | סן-סבסטיאן, ספרד | 19 באוגוסט 1984 |
| 6.46 מטר | סיגל גונן | תל אביב | 12 ביולי 1986 |
| 6.46 מטר | סבטלנה גנזדילוב |  | 15 ביולי 2004 |
| 6.52 מטר | חנה קנייזבה-מיננקו | תל אביב | 17 ביולי 2014 |
התפתחות השיא הישראלי בקפיצה לרוחק > גברים

| המרחק | שם האתלט | מקום | תאריך |
| --- | --- | --- | --- |
| 6.64 מטר | אליעזר ורון |  | 1939 |
| 6.66 מטר | משה חפץ | תל אביב | 13 במאי 1945 |
| 6.78 מטר | זמיר בבל | תל אביב | 15 בפברואר 1947 |
| 7.06 מטר | יעקב קובלנץ | ירושלים | 7 באוקטובר 1950 |
| 7.43 מטר | דוד קושניר | תל אביב | 3 במאי 1961 |
| 7.53 מטר | צבי עמלי | אוסנבריק, מערב גרמניה | 15 בספטמבר 1973 |
| 7.96 מטר | רוגל נחום | בודפשט, הונגריה | 18 ביוני 1990 |
| 7.99 מטר | יוחאי הלוי | תל אביב | 15 במאי 2010 |
ראו גם

קפיצה מהמקום
לקריאה נוספת

מדיה וקבצים בנושא  בוויקישיתוף
דבורה מרכוס, אתלטיקה קלה בהתפתחותה החינוכית, מכון וינגייט, תל אביב ,1977.
הערות שוליים

↑  אלכסנדר אלכנדרוביץ, ספורט וספורטאים - אתלטיקה קלה, הַבֹּקֶר, 24 בינואר 1939
↑  שמואל טל (עיתונאי), 12 אתלטים כבר הבטיחו השתתפותם באליפות אסיה, דבר, 17 בספטמבר 1973
| --- | --- |
בקרת זהויות :  NLI: 987007292573405171  BnF: cb12444627m (data)  GND: 4189525-3  LCCN: sh85016994  NKC: ph116161 
התפתחות שיא העולם בקפיצה לרוחק לגברים
ג'ון שרנק

| --- | --- |

 לידה:  5 במרץ 1876 הקיסרות הגרמנית הקיסרות הגרמנית 
 פטירה:  15 בספטמבר 1943 (בגיל 67) ארצות הברית ארצות הברית 
 מדינה:  הקיסרות הגרמנית, ארצות הברית 
 
ג'ון פלאמנג שרנק (באנגלית: John Flammang Schrank; 5 במרץ 1876 – 15 בספטמבר 1943), היה בעל פונדק אמריקאי ממוצא גרמני שניסה להתנקש בחייו של הנשיא לשעבר תיאודור רוזוולט מחוץ למלון גילפטריק במילווקי ב-14 באוקטובר 1912. שרנק היה אדם עשיר שטען כי היו לו חזיונות שאמרו לו שעליו לעצור את תיאודור רוזוולט מלהיבחר לכהונה שלישית כנשיא ארצות הברית. ניסיון ההתנקשות שלו לא הצליח; הוא נתפס לאחר שירה ברוזוולט ונמצא בלתי שפוי בדעתו.
שרנק סבל מהזיות וטען כי רוחו של הנשיא האמריקאי שנרצח ויליאם מקינלי אמרה לו שרוזוולט הוא הרוצח שלו, והרוח ביקשה משרנק לנקום את מותו. לאחר שניסיון ההתנקשות שלו נכשל, הוא נתפס והודה באשמה בירי ברוזוולט בפני השופט אוגוסט סי. בקוס בבית המשפט העירוני של מילווקי. השופט בקוס מינה ועדה לקבוע אם שרנק כשיר מבחינה נפשית. הוועדה קבעה כי שרנק לא שפוי, ובנובמבר 1912 הוא נשלח לבית החולים המרכזי לפושעים בלתי שפויים. במהלך 31 שנות שהותו שם, לא היו לו מבקרים ולא קיבל דואר.
רקע > ראשית חייו

ג'ון שרנק נולד בב-5 במרץ 1876 בארדינג, ממלכת בוואריה למיכאל וקתרינה שרנק שעסקו בנגרות. היו לו ארבעה אחים, שניים מהם מתו בינקותם. דודתו מצד האם, אנה בינגהאמר, סבלה מהזיות רדיפה ונשלחה לבית חולים פסיכיאטרי שם נפטרה ב-21 בנובמבר 1904 מדלקת מוח.
כאשר היה בן שלוש, אביו מיכאל נפטר ממחלת השחפת בגיל 38. אמו קתרינה עברה להתגורר עם אחיה יוזף אוור ומשפחתו, כמו גם עם הוריה הקשישים, עד ששרנק היה בן תשע. יוזף שימש כדמות אב לשרנק בילדותו, לימד אותו לטפל בגינת הירקות ועזר לו בלימודים. הוא גודל כקתולי רומי ולמד בבית ספר ציבורי בבוואריה מגיל שבע עד שתים עשרה, שם צוין כתלמיד מצטיין.
בסתיו 1889 אומץ שרנק בן ה-12 באופן לא רשמי על ידי דודתו מאביו אן פלמינג ( לבית אנה שרנק) ובעלה הגרמני הלוקסומבורג דומיניק פלמינג (הידוע גם בשם דומניקוס פלמינג), ששניהם היגרו אל ארצות הברית בשנות ה-50. ההסכם נעשה בשל העובדה שמשפחת אור כבר טיפלה בארבעה ילדים נוספים (אחיו ואחותו של שרנק שנותרו בחיים, וכן בשתי בני דודיו, בנותיו של יוסף) ובני הזוג בגיל העמידה היו חסרי ילדים.
בסתיו 1889 בגיל שתים עשרה, אומץ שרנק באופן בלתי פורמלי על ידי דודתו מצד אביו, אנה פלמינג (לבית אנה שרנק), ובעלה הגרמני-לוקסמבורגי, דומיניק פלמינג, שניהם היגרו לארצות הברית בשנות ה-50.
רקע > החיים בארצות הברית

שרנק למד אנגלית בשיעורי ערב במשך ארבע שנים, התעניין מאוד בהיסטוריה ובפוליטיקה אמריקאית דרך העיתונים וספרות אחרת שקרא עבור הקורסים והחל לכתוב שירה בגרמנית ובאנגלית בגיל 15. שרנק עבד בפונדק של דודיו מגיל שתים עשרה, תחילה כעוזר ולאחר מכן כברמן.
הוא זנח את חייו כקתולי, חלקית משום שהוריו המאמצים לא הלכו לכנסייה. הוא כתב: "אני קתולי רומי. אני אוהב את דתי, אך שונא את הכנסייה שלי כל עוד הפרישייה הרומית אינה עצמאית מרומא, כל עוד מונעים מהכמרים הקתולים להינשא, וכל עוד רומא עוסקת יותר בפוליטיקה ובצבירת כסף בניגוד לתורת האדון." הוא קיבל אזרחות ב-23 ביולי 1897.
כאשר שהגיע לארצות הברית פיתח הערצה רבה לערכים אמריקאים ולאבות המייסדים כמו ג'ורג' וושינגטון, ג'יימס מדיסון, טדאוש קושצ'ושקו, ואברהם לינקולן. הוא שמר תגים ומסמכים מתהליך ההגירה שלו כמזכרות. תואר כ"אדם מנומס, שמור אך עליז, עם חוש הומור חד", והיה אהוב על שכניו, אך גם היה שקט, ביישן ומסוגר, ולפי עדותו לא פיתח חברויות מעולם.
באביב 1904 דודו דומיניק פרש והעביר את הבעלות על הפונדק שלו לשרנק. במקביל, דודו ואשתו מכרו את הדירה שבה התגוררו עם שרנק כדי לממן דירה ביורקוויל, ושרנק התחיל להתגורר עם משפחת זיגלר, שבהם היו האם מלנג'י "מיני" זיגלר ושלושה מילדיה: אלפרד, אליסה (גם נקראה אלה) ואמילי זיגלר. שרנק ואמילי, שהייתה צעירה ממנו בתשע שנים, היו חברים קרובים, והיו דיווחים, גם משנות ה-20 וגם מעתיקים עכשוויים, שהשניים היו זוג רומנטי לפי הצהרותיו של שרנק. אמילי מתה בגיל 19 בשרפה באונייה גנרל סלוקום ב-15 ביוני 1904. שרנק זיהה את גופתה של זיגלר בפני הפתולוג ויליאם א' גורמן, אף על פי ששמו נכתב בשגיאה כ"ג'ון שרנק" בדיווחי העיתונים, שכינו אותה חברתו או ארוסתו. אדוארד זיגלר הכחיש ששרנק היה מאורס וטען שאחותו הייתה רק מכרה של שרנק כחברים לדירה. ללא קשר למערכת היחסים שלהם בפועל, מותה השפיע רבות על שרנק, שהתייחס לזה כ"טרגדיה הגדולה ביותר של חייו" ואמר מאוחר יותר, "מעולם לא היה לי חבר בחיי, למעט נערה אחת שנהרגה בתאונת קיטור."
רקע > בריאות נפשית ואובססיה עם רוזוולט

על פי עדותו של שרנק במהלך משפטו, ב-7 בספטמבר 1901, חלם חלום חי שבו היה בהלוויית נשיא ארצות הברית ה-25, ויליאם מקינלי, שנרצח בניו יורק יום קודם לכן. בחלום, גופתו של מקינלי קמה מהארון ואמרה "נקום את מותי!", כשהוא מצביע על פינה שבה עמד "דמות לבושה בבגד נזירי", שהכיר בתור תאודור רוזוולט. הוא לא ייחס משמעות לחלום עד שרוזוולט הודיע על מועמדותו לנשיאות בפברואר 1912. שרנק, שעקב אחרי ההתפתחויות של הבחירות לנשיאות ב-1912 בעיתונים, התנגד לרוזוולט והאמין שחתירה לקדנציה שלישית הפרה את פרשנותו האישית להכרזת העצמאות ולנאום הפרידה של ג'ורג' וושינגטון, במה שכינה "החוקים הבלתי כתובים". הוא טען שרוזוולט ניסה לפרק את חוקת ארצות הברית כדי להעניק לעצמו כוח להחליף את המערכת הדמוקרטית בדיקטטורה ושכרוזוולט, כסגן נשיא של מקינלי, תכנן את רצח מקינלי כדי להבטיח לעצמו את משרת הנשיא. שרנק גם האמין שרוזוולט נתמך על ידי "כוחות זרים" עם תוכניות לספח את תעלת פנמה, מה שראה כהפרה של דוקטרינת מונרו שתוביל לפרוץ מלחמת אזרחים נוספת. שרנק הסיק שחלומו מ-1901 היה חזון שנשלח על ידי אלוהים ושהייתה זו משימתו למנוע זאת, אפילו אם פירוש הדבר להרוג את רוזוולט, תוך שהוא רואה את מצוות עשרת הדיברות "לא תרצח" כגוברת במקרה כזה, כי הוא פעל ככלי של אלוהים.
שרנק נזכר שכמה חודשים לאחר מכן, בשעות הבוקר המוקדמות של 15 בספטמבר 1912, לאחר מועמדותו של רוזוולט לנשיאות באוגוסט, לאחר שסיים לשמוע שיר בשם "תהיה גבר" על רצח מקינלי, שמע קול שאומר "אל תיתן לרוצח לתפוס את הכיסא הנשיאותי לשלישית. נקום את מותי!" ולאחר מכן טפיחה על כתפו. שרנק הסתובב לראות מה שתיאר כהופעתו של הנשיא המנוח מקינלי, בוהה בו בעיניים גוססות. ייתכן שגם היו לו הזיות אחרות שקשורות לאמילי זיגלר. רופאים באותה תקופה אבחנו את שרנק כסובל מסכיזופרניה פרנואידית, אם כי הקריטריונים האבחוניים השתנו מאז והצהירו על "סכיזופרניה פרנואידית" כאבחנה ספציפית לא רלוונטית בשנת 2013.
ניסיון התנקשות

לאחר ההזיה השנייה שלו, רכש שרנק אקדח קולט קליבר 38 והחל לעקוב אחרי תיאודור רוזוולט. הוא תחילה עקב אחרי רוזוולט לניו אורלינס כאשר עלה על אותה ספינת קיטור בה שהה רוזוולט. כשהוא לא הצליח להרוג את רוזוולט שם, הוא טען שעקב אחריו לצ'ארלסטון; אטלנטה, צ'טנוגה, אוונסוויל, אינדיאנפוליס ושיקגו. הוא עקב אחרי רוזוולט במשך 24 ימים, ובכל מקום נתקלו בו סיבוכים שמנעו ממנו גישה לרוזוולט. הוא אמר שבצ'אטנוגה הוא היה במרחק של כ-3 מטר מרוזוולט אך היה עצבני מדי לירות. הוא טען כי לפחות בחלק מהמסע שלו, הוא נסע תחת השם וולטר רוס. שרנק למד שרוזוולט יגיע למילווקי, ויסקונסין, אז הוא נסע לשם לחכות לו. הוא למד שרוזוולט יהיה במלון גילפטריק ב-223 רחוב שלישי, ולכן הוא חיכה מול המלון בבר של הרמן רולפינק. הוא התחיל לשתות בירה ואמר לברמן שהוא עיתונאי.
שרנק הגיע למלון גילפטריק בשעה 5:45 בערב ב-14 באוקטובר 1912 ועמד עם הקהל שהתאסף. רוזוולט הגיע ועלה לסוויטה שלו לנוח; הוא גם אכל ארוחה לפני נאומו המתוכנן במילווקי. בשעה 7:00 בערב חזר שרנק לבר ממול וחיכה. הייתה להקה אשר ניגנה בבר של המלון ושרנק ביקש מהם לנגן את המנון ארצות הברית. הוא רקד בזמן שניגנו את השיר. הברמן, פול תום, אמר ששרנק קנה לכל הנגנים בלהקה משקה.
בערך בשעה 8:00 בערב חצה שרנק את הרחוב והתערבב עם הקהל כדי לחכות שרוזוולט ייצא. כאשר רוזוולט יצא מהמלון בשעה 8:10 בערב, הוא טיפס לקבריולה שהמתינה לו. הוא ישב בתחילה, אך הקהל שהתאסף הריע ורוזוולט קם והרים את כובעו כדי להכיר אותם. שרנק אז פילס את דרכו דרך הקהל וכיוון את אקדחו לעבר חזהו של רוזוולט. הוא ירה ברוזוולט מטווח אפס ולאחר הירייה נראה מוכן לירות שוב אך נתפס על ידי הקצרן של רוזוולט, אלברט אי. מרטין, שגם חטף ממנו את האקדח.
רוזוולט נשאר רגוע ושרנק נתפס. הקהל התחיל לקרוא לתלייתו של שרנק, אך רוזוולט ביקש מהם להפסיק. לא כל האנשים הבינו שרווזולט נפגע ומישהו שאל את רוזוולט אם הוא נפגע והוא השיב, "אוי לא, פספסתם אותי הפעם. אני לא נפגעתי כלל."
רוזוולט לא ביקש טיפול רפואי והוא הלך להופעתו המתוכננת באודיטוריום של מילווקי לאחר שנורה. דבריו הפותחים לקהל שהתאסף היו, "אני לא יודע אם אתם מבינים לגמרי, אבל הרגע נוריתי, אך זה ייקח יותר מזה כדי להרוג אייל שור (Bull Moose)." רוזוולט אז אמר לקהל, "הכדור נכנס כאן – אני אראה לכם." הוא אז פתח את אפודו והראה את הכתם המדמם שהתפשט מצד ימין של חזהו ועד למותניו. הוא דיבר במשך 50 דקות לפני שסיים את נאומו וקיבל טיפול רפואי.לאחר הנאום נלקח רוזוולט לחדר מיון בבית חולים במילווקי שם צולמו לו צילומי רנטגן. רוזוולט החליט לקחת את רכבת חצות לשיקגו ובמהלך הנסיעה קיבל את החדשות על צילום הרנטגן. הרופאים קבעו שכדורו של שרנק נסע למעלה 4 אינץ' ושבר את הצלע הרביעית של רוזוולט בצדו הימני. כשנחת רוזוולט בשיקגו, הוא נכנס לבית החולים מרסי. הוא לא נפצע בצורה חמורה יותר כי הכדור היה צריך לעבור קודם דרך הנאום בן חמישים העמודים שקופל לשניים, ומארז המשקפיים שלו.
מעצר

שרנק נעצר בתחילה וסירב למסור את שמו. במהלך החקירה בסופו של דבר מסר את שמו והודה בפשע. הסמל רוברט פלוד שאל אותו למה הוא עשה זאת, והוא אמר, "עשיתי זאת כי הייתי נגד הכהונה השלישית. אל תדבר איתי, לא אגיד דבר עד מחר, כי אני רוצה לישון." העיתון "The Milwaukee Sentinel" פרסם מהדורה מיוחדת ב-15 באוקטובר 1912 עם הכותרת, "איש מטורף יורה ברוזוולט". לאחר מעצרו, שרנק התעקש שהוא לא מטורף. הוא אמר שאלוהים בחר בו לקבל חזיונות והוא היה מונע למנוע מרוזוולט להפוך למלך. הרשויות מצאו מסמכים ברשותו של שרנק שהראו שהוא עקב אחרי רוזוולט. לאחר שבוע בכלא, הורה שריף מילווקי לשרנק להתרחץ באופן קבוע. היו תלונות על ריח גופו המטריד ודיווחים שהוא לא אהב להתרחץ. בשל הריח, הורה השריף גם להשמיד את בגדיו של שרנק.